
TA  Eputanti  quodnam  difputatiunculae  ar- 
gumentum feligerem,  hydatidum  natu- 
ra, caufae,  effe&us,  et  auxilia,  quippe  res  me- 
dicorum attentione  digna  et  nimis  forfan  hac- 
tenus negle&a,  prae  caeteris  mihi  arrifit. 

CAP.  I. 

DE  NATUKA  HYDATIDUM. 

Verbum  Hy datis  in  diverfas  fententias  apud 
medicos  accipitur  ; quae  renum,  placentae, 
ovariorumque, hydatides  vocantur;  eas  natu- 
ra caufisque  penitus  diversas,  aliasque  ab  his 
de  quibus  hic  agitur,  inter  omnes  fere  con- 
venit. Effi  fubftantiae  quae  placentae,  ovario- 
rum renumque  hydatides  nuncupantur,  aliud 
nihil  funt  quam  intimae  quodam  horum  vif- 
cerum  fubftantiae  vitium  ; quod  facculi  hu- 
more aquofo  pleni  formam  induit : hoc  vitio 
increfcente,  humor  quem  faccus  intus  habet, 
admodum  lentus  ac  tenax,  fit ; animalis  oeco- 
nomiam haud  parum  turbat,  et  tandem  di- 
rum hydropem,  qui  faecatus  audit,  mole  fua 

concitat.  In  hoc  vitio,  Culleniana  hydatidis 

| 

definitio  folum  quadrat : 

“ Cyftis  cuticularis,  aqueo  humore  plenus.” 

Haec  facci,  feu  hydatidis  fpecies  faepe,  in  mi- 
ram molem  crefcit.  Hydatis  autem  quam 
pro  opufculi  hujus  academici  argumento  fe- 
legi,  ovi  gallinacei  magnitudinem  raro  exce- 
dit ; nec  aliud  quam  veficula,  animalculis,  la- 
tice pellucido,  tenui,  et  aquofo,  innatantibus, 
quae  fpeciem  fuam  gignunt,  et  mirum  in  mo- 
dum fcetificant,  fcrutantibus  efle  videtur. 

Hydatis  cujus  naturam  exequi  conamur, 

quamvis,  incautiori  obfervatori,  vita  et  or- 
ganis manca,  videatur,  oculatior  tamen  obfer- 
vantia  tenebras  quae  ejus  naturam  occuluit, 
fugafie,  et  vitalitatem  ejus  in  lucem  protulifie, 
videtur. 


Hydatis 

Hydatis  modo  veficula  fimplex,  pellucidu- 
la,  apparet ; modo  ex  pluribus  veficulis,  race- 
mum referentibus,  conflat ; interdum  vero  eft 
facculus  oblongus,  perlucidulus  atque  mem- 
branaceus, qui  plures  veficulas  parietibus 
ejus  annexas,  humoreque  aquofo  fufpenfas,  in- 
tus habet : harum  veficularum  magnitudinem, 
a lapilli  luforii  mole,  ad  talem  tenuitatem 
quae  aciem  fugiat,  variari,  obfervatione  con- 
flat. Si  hydatidis  naturam  fcalpello  fcrute- 
ris,  membranula  duplice,  quarum  extima  vi 
irritabili  infigni  praedita  eft,  intima  vero  vil- 
lofam  inteftinorum  tunicam  refert,  veftitam 
invenies. 

Hydatis  major,  ut  fupra  narravimus,  com- 
plures minores,  magnitudine  diverfas,  com- 
pledlitur  ; fi  unam  ex  harum  majoribus  pa- 
rente facco  liberatam  rimabere,  eandem  fi- 
guram externam,  eandemque  fabricam,  in- 
venies. 


Hydatides 

Hydatides  colore  vario,  modo  fuccineo, 
modo  rubicundulo,  tinguntur  ; omniumque, 
majorum,  tum  minorum,  figura  fphseroeides 
eft. 

Dodor  Hunter  hydatidis  grandioris  a- 
quulam  microfcopio  infpedam,  numerofas 
hydatides  minutulas  innatantes  exhibuifle 
narrat  : majores,  granorum  inftar,  quorum 
diametros  pollicis  partem  aequabat,  oculo 
nudo  cerni  pofient ; exiguiffimae,  particulis 
fanguinis  rubris  minores  erant : alis  omni, 
magnitudine,  hanc  inter  et  illam  media,  prae- 
ditae erant. 

Idem  audor  hydatides  gravidas  (fic  enim 
vocat)  prae  caeteris  paucas  extitifie  notat : om- 
nesque,  in  vitae  progreffu,  varias  mutationes 
fubire  credit : increfcunt,  foetificant,  intere- 
unt, polypi  inftar  prolem  numerofam  fovent : 
foetus,  molli  ac  villofae  facculi  tunicae  annexus 


primum 

primum  confpicitur,  et  paulatim  grandefcens 
jn  humore  pendulus  tandem  cerni  poteft  : pro- 
grediente  aetate,  fortaffis  faccus  extremus  rum- 
pitur, hydatides  inclufas,  quae  partibus  vici- 
nis adhaerefeere  videntur,  liberaturas. 

Haec  animalcula  alias  etiam  mutationes  fu- 
biifle  obfervatum  eft.  Hunter  duo  corpufcu- 
la  ad  hominis,  qui  ifchuria,  hydatidibus  nata, 
fubito  mortuus  eft,  velicae  collum  offenfa  fuif- 
fe  narrat : corpufcula  fabam  magnitudine  ae- 
quantia, et  cafei  quasi  fpiffitatem  habentia, 
membranula  involuta  erant.  Hunter  num 

i 

eadem  hydatidum  reliquiae  lint  interrogat. 

\ 

Hydatides-in  omni  fere  corporis  parte,  ab- 
domine, thorace,  cranio,  imo  cerebro,  repertae 
funt : ex  variis  corporis  viis,  fereatu  e pulmo- 
ne, vomitione  e ventriculo,  difledlionibusque 
e vefica,  et  alvo  emifias  fuifle,  obfervatione 
conftat. 


Nullum 

Nullum  novi  auftorem  qui  corporis  huma- 
ni hydatides,  fenfu,  motu,  aut  quovis  alio  vi- 
tse  figno,  praeditas  effe  narrat:  ratio  autem  in 
promptu  eft ; corpus  enim  humanum  ante  in- 
cidi quam  penitus  refrigeat,  cunftaque  vitae 
indicia  evanefcant,  neque  per  leges  licet,  ne- 
que fas  finit ; ifta  igitur  animalcula  una  cum 
corpore  quo  aluntur,  vitae  principio  orbentur 
necefie  eft  : rem  igitur  ita  fe  habere,  minime 
mirum  efto. 

\ 

Quo  res  autem  clarius  pateat,  animum  ad 
animalium  brutorum,  ovis  nimirum,  hyda- 
tides, vertamus.  Tyson  hydatidi  ovillae  hoc 
cum  humana  commune  effe  narrat,  quod  am* 
bae  in  veficula  pellucidula,  humore  aquofo, 
feu  lympha  feri  inftar,  plena,  nidulantur : hy- 
datis  autem  ovilla  hoc  diftat,  qubd  collo  aut 
tuberculo,  caetero  corpore  opaciore  inftrudta 
fit,  et  alter  feu  extremus  corporis  finis,  ofcu- 
lo,  quod  ex  parte  ejus  retradla  formari  vide- 
tur, 

tur,  et  quo  humorem  veficulae  fuae  aut  ventri- 
culo imbibit,  paratus  fit. 

Hydatides  ovillae  e jecinore,  fcalpelli  ope,  af- 
fabre divifae,  lucernaeque  ftatim  objectae,  col- 
lum osque  capitulum  clare  atque  diftincte 
moveri,  alterneque  produci  et  contrahi  obfer- 
vatum  fuit : ex  parvulo  hujus  animalculi  cau- 
te incili  collo,  duae  filices  exiguiffimae  humo- 
ri ambienti  innatantes  confpiciebantur  : Ty- 
son animalculum  humorem  per  haec  tenuia 
fila  e corpore  in  ventriculum,  colli  fui  pro- 
du&ione  haurire  opinatur  ^ idque  hirudini  aut 
cuidam  volvocis  fpeciei,  quae  pabulum,  cor- 
pufculi  fui  magnitudinem  aequans,  una  vice 
exforbent,  haud  inepte  componi  exiftimat. 

Cei.  etiam  Bailie,  in  libro  qui  de  Anatome 
Morbida  infcribitur,  hydatides  ovillas,  etiam 
a jecinore  fejundlas,  vitae  indicia  motu  fuo  a- 
liquantifper  prodidiffe  refert : Idem  anatomi- 

cus  hydatides  in  cerebro  etiam  ovillo,  huma- 
nae prope  fimiles,  quae  aquae  tepidae  immiffae, 
ultro  citrpque,  inteftinorum  more  fe  movebant, 
reperiffe  fe  narrat. 

Fontana  quoque  eadem  fe  in  ovibus  com- 
periffe,  et  animalcula  veliculae  internae  annexa 
vidiffe,  literis  mandavit. 

Haec  teputanti  hydatides  ovium,  aliorum- 
que animalium,  proprias,  vermiculorum  fpe- 
cies  effe  certe  conftabit : hydatidis  quidem  o- 
villae  et  humanae  differentias  manifeftas  effe 
haud  diffiteor  ; haec  autem  difficultas,  ea,  quae 
Hunter,  anni  1779  aeftate,  de  hydatide  ovilla 
obfervavit,  jam  didis  conferendo  minuitur: 
quamvis  enim  animalculorum  motum  clare 
perfpexit,  et  fabrica  eorum  hydatidis  humante 
ftruduram  accurate  retulit,  foetusque  eorum 
quoque  facculo  interno  adhaefit ; nulla  tamen 
ofcula  aut  capitula,  optimo  microfcopio  adju- 

B tus 


IO  DISPUTATIO  MEDICA 

tus  licet,  cernere  potuit : vitae  autem  index,  fi 
motus  illius  lignum  habeatur,  revera  adfuit : 
hydatidis  igitur  ovillae  capitulum,  collum  et 
o fc ulum,  haud  femper,  etiam  microfcopii  ope, 
perfpici  nequeunt : quamvis  igitur  eadem  de 
hydatide  humana  vera  lint,  inde  tamen  nullis 
eam  iftiufmodi  organis  inftructam  efle  colli- 
gere non  licet.  Nullus  dubito,  quin  hydatis 
humana  manifelta  vitae  ligna  exhiberet,  li  e 
ftirpe,  mox  poli  mortem  humani  corporis,  ut 
ovibus  a lanio  fieri  folet,  recideretur  : eandem 
igitur  cuidam  animalculorum  fpeciei  accen- 
fere  non  dubito.  In  quanam  polypi  aliquan- 
diu  mortui  parte,  caput,  cor,  aut  ventriculus,  J 
fedet,  dictu  perdifficile  foret ; cum  illorum 
vifcerum  fedes,  animalculo  etiam  vivo,  vix  ac 
ne  vix  quidem  indicari  queant ",  inde  tamen 
nemo  animalculum,  infimum  licet  et  viliffi- 
mum  Naturae  opus,  vita  praeditum  efie  nega- 
ret ; imo  vis  vitalis  tenaciffimum  exiftere  no- 
vimus. 

Medufa 

Medufa  etiam,  animantium  fpecies  oceano 
innatans,  maflula  exanimis,  juri  gelato  haud 
abfimilis,  videtur  : potito,  eandem  unum  al- 
terumve  diem  jam  mortuam  eiTe  ; nonne  no- 
tas, quibus  eam  vixiffe  pro  certo  cognofcere- 
tur  indicare,  arduum  imo  vix  potlibile,  foret. 

Quamvis  igitur  Natura  hydatidum  fabri- 
cam adeo  obfcure  finxit,  atque  fabricata  eft, 
ut  neque  fexus,  neque  organa  quibus  munera 
fu  a funguntur,  fenfu  externo  dignofci  queant ; 
eafdem  tamen  vi  vitali  carere,  caecae  praecipi- 
tisque  temeritatis  afierere  foret. 


CAP. 

CAP.  II. 

DE  CAUSIS. 

v \ 

Hydatidum  natura  aftriclius  libata,  ad 
obfcuriorem  rei  partem,  earum  nimirum  ori- 
ginem, caufasque  indagandas,  devenio.  t 

Viri  celeberrimi  Sagar  et  Sauvages,  hy- 

* \ 

datides  aliud  nihil  quam  venas  bibulas,  quae 
Lymphaticae  vulgo  nuncupantur,  intumefcen- 
tes,  et  in  varices  quafi  converfas,  effe  opinan- 
tur. Haec  autem  opinio  facile  convellitur 
li  enim  res  ita  fe  haberet,  fieri  ne  pofiet  ut 
hydatides  e corpore,  vafis,  quibus  adhaerent, 
quorumque  pars  funt,  non  difruptis,  expelle- 
rentur j nonne  peflimi  inde  eftedtus  nofce- 

rentur  ? Contra,  tantum  abeft,  ut  aeger  hydati- 
dum 

dum  expulfione  laedatur,  ut  infignem  aegri- 
tudinis levationem  percipiat.  Porrd  hydatis 
plures  minores,  ut  crumena,  nummos,  intus 
habet : fieri  autem  profedb  non  poteft,  ut 
venae  bibulae  in  novas  has  formas  mutentur. 

Qui  fententiam  jam  didam  tuentur,  ii  ve- 
nas bibulas  in  hydatidem  aeque  facile  mutari 
ac  arteriae  et  venae  in  aneurifmata  et  varices 
convertuntur,  refpondere  folent : iftiufmodi 
autem  refponfa?  miram  hydatidis  fabricae  ig- 
norantiam arguit. 

Alia  eft  opinio  eorum,  qui  telam  corporis 
cellulofam,  inflammatione,  alioquive,  in  hyda- 
tides  a natura  fua.  degenerare  fomniant : hoc 
aut^fli  conceflo,  hydatides  ftirpi  fune  firmius 
adhaereant  necefle  eft;  neque  aliae,  fua  quae- 
que veficula  involuta,  in  aliarum  vifceribus 
latitantes  increfeerent,  vitaeque  indicia  fubin- 
de  pjodercnt. 

Boerhaave  atque  Le  Cat  morbidas  cor- 
poris glandulas,  in  hydatides  abire  finxerunt; 
nihil  autem  hac  opiniatione  abfurdius;  hyda- 
tides enim  in  corporis  partibus  qute  glandu- 
lis carent,  faepius  repertas  fuerunt : porro  ifta 
fententia  iifdem,  quibus  duas  praegreflas  fen- 
tentias  convulfimus,  argumentis  refelli  potuit. 

Pallas  celeberrimus  vermiculum  feu  animal 
de  quo  hic  agitur,  Taeniam  Hydatigenam  no- 
minat, Itanc  illius  parentem  ratus:  ideo' in 
hanc  opinationem  conceffit,  q-uod  taenia  nova 
internodia  gignit,  et  faepius  excutit ; taeniae 
autem  extra  animalium  inteftina  occafio  rarif- 
fima  eft : hujus  igitur  vermis  internodia,  alia 
ratione  nulla  quam  venarum  bibularum  ab- 
forptione  in  varias  corporis  partes  deferri  po- 
tuiffe,  pro  certo  affirmari  poteft : ea  eft  autem 
internodiorum  magnitudo  ut  hoc  fieri  non 
poffit,  neque  hydatides  ex  taeniae  ovis  oriri 
concedi  poteft  ; hoc  enim  concedo,  parenti  tae- 

niae  fimilis  neceflarie  foret  proles ; quod  ne- 
mo certe  affirmaverit. 

Non  defunt,  qui  hydatidum  caeterorumque 
vermiculorum,  qui  in  animalium  corporibus 
hoipitantur,  originem  fanguini  circumfluo  tri- 
buunt : nonne  aquam  pifcium  eifdem  inna- 
tantium, arboresque  volucrum  in  eis  nidulan- 
tium,  generi,  originem  praebere  aeque  verifi- 
mile  videtur  ? 

Sunt  etiam  qui  hydatides,  aliosque  vermes, 
qui  animalium  corpora  habitant,  putredine 
feu  fponte  generatos  credunt : haec  autem  no- 
tio, flabilitae  et  immutabili  Naturae,  quae  in- 
utiliffimi  etiam  vermiculi  ortum  caeco  cafuinon 
concredit,  legi,  qua  cavetur  ut  cunela  anima- 
lia eadem  ratione  procrearentur,  penitus  qui- 
dem adverfatur:  Naturam  igitur,  quae  in  om- 
nibus fapit,  hic  aberrationis  a facrofancta  re- 
gula generationis  ideo  incufare,  quod  ejus 

operandi  modus  fenfibus  noftris  non  percipi- 
tur, philofopho  indignum  eft. 

» » 

Ad  fummum,  omnes  hydatidum  aliorumque 

vermium  quae  in  animalium  corporibus  habi- 
tant, caufae  hadlenus  prolatae,  pariter  falfae  et 
ineptae  videntur. 

Haec  de  hydatidum  ortu  preffius  atque  af- 
tridius,  praefatus,  ad  cauiarm  uverifimilium 
indaginem  feftinamus. 

Hydatidis  fpeciem  mufcae  cujufdam  quae 
in  ovium  pares,  ova  fua  in  linu  frontali  ponen- 
di confilio,  irrepit  prolem,  reperire  quotidia- 
anum  eft  : ova  mufcaria,  humori  pellucido  in- 
natantia, confpiciuntur  ; et  hydatidis  fpecies, 
quae  grandefcens  nervum  opticum  comprimit, 
et  gignitur  : hinc  ovis  vertigine,  quam  agrico- 
lae lingua  vernacula  Jiaggers  vocant,  correpta 
concidit. 


Alia 

Alia  eft  mufcae  fpecies  quae  equorum  genus 
infe&at,  et  occafioni  imminens  in  redlo  equi 
dejicientis  aut  mingentis  inteftino  ova  fua  parit. 

Quo  igitur  vermiculorum  animantibus  ex- 
tranea causa  genitorum  exempla  nobis  fuppe- 
tunt : pluraque  quorum  lumine  hydatidum, 
'eaeterorumque  vermium,  quibus  animalia  intus 
infeftantur,  ortus  haud  parum  colluftrari  pu- 
to, in  medium,  fi  harum  pagellarum  limites 
linerent,  proferri  pollent : eifdem  vero  diutius 
immorari  nollem,  quippe  tyro,  cui  eorum  oc- 
cafio  rarior  fuit : aliorum  autem  audloritati 
innixus,  hydatides  caufae  alicui  externae  im- 
putandas elfe  facile  adducor,  ut  credam. 

Amicus  qui  ad  hanc  rem  paulo  incubuit, 
oves  humilibus  et  paludofis  in  agris  paftos, 
vitio,  de  quo  agitur,  eis,  quae  in  pafcuis  cellis 
atque  liccis  pafcitant,  longe  opportuniores  ex- 
iftere,  haud  rarb  obfervafle  fe  credit. 


C 

Si  li sec  familiaris  obfervatio  vera  fit,  nec 
dubito  quin  fit,  nonne  aquam  hydatides  in 
animalium  corpora  vehere  admodum  verifi- 
mile  eft?  Hcec  fententia  reputantibus  pif- 
cium  genus  faspius  verminofum,  quam  terrena 
animalia  exiftere,  haud  improbabilis  videtur  ; 
beftiarum  etiam  ancipitum,  ranarum  puta 
pulmones,  vermiculis  fsepe  infeftari,  obferva- 
tione  conftat. 


Et  fane  mare  magnum,  fluvii,  lacus,  fontes,  at- 
que fcaturigines  omnes,  animalculis  et  ovisfca- 
tent,  ut  microfcopio  indagantibus  demonftra- 

tur ; cum  aquse  igitur  ufus  omnium  animantium 

communis  eft-,  nonne  illam  vermiculos  in  ani- 
malium corpora  vehere  verifimillimum  eft  ? 

Porro  celeberr.  Swammerdam,  Naturas  ar- 
cana explorando  indefeflus,  aera  ipfum  ovis, 
quae  igitur  in  pulmonem  perpetuo  hauriun- 
tur, fcatere  microfcopio  fuo  invenit. 

Complura 

Complura  animalculorum  ovorumque  ali- 
qua in  ventriculum  et  inteftina  receptorum, 
ibidemque,  quamvis  vi  fucci  gaftrici  deletri- 
ci, infolito  caloris  gradili,  perpetuoque  intef- 
tinorum  motui,  objiciantur,  nidulantium  ex- 
empla literis  mandantur  : nulla  quidem  ani- 
malia, taeniae,  lumbrico,  aut  hydatidi,  fimilia, 
extra  animalium  corpora  naturaliter  exiften- 
tia,  nobis  cognita  efte  fateamur  opqrtetj  ea- 
dem tamen  causa  extranea  originem  ducere, 
inter  multos  jam  conitat. 

Sententiae  jamjam  prolatae  objici  poteft, 
quod  hydatides  in  imis  etiam  corporis  pene- 
tralibus, perraro  autem  in  canali  alimentario, 
aliorum  vermiculorum  inftar,  reperiantur ; 
huic  autem  difficultati,  hydatidum  ova  venis 
bibulis  abforpta,  illuc  vehi,  refponderi  poteft. 

de  valetudine  hydatidibus  orta. 

Quamvis  hydatidum  natura  et  caufa  pa- 
rum certae  nobis  videantur  ; vis  tamen  mor- 
bida, non  item,  hydatides  in  cerebro,  qua 
faepe  quidem  hofpitantur  ; morbosque  moles- 
tiffimos,  vertiginem,  nimirum,  fuffufionem 
Danaes  Sauvagini,  fluporem,  delirium,  pa- 
ralyfin,  vomitionem,  pupillae  amplificatio- 
nem, tremoremque,  facere  queant : quinetiam 
vifcus  illud  nobile,  irritando  aut  comprimen- 
do, phrenitiden,  apoplexiam,  hydrocephalum 
internum,  morbum  comitialem,  imd  maniam, 
concitare  poliunt ; ejusque  munera  faspius  at- 
que plus  turbare  qu&m  medici  fufpicantur, 
facile  ideo  crediderim,  quod  ovibus  aliisque 
quadrupediis,  vertiginem,  aliaque  dira  mala, 
inferunt. 


Plurima 

Plurima  quidem  quae  hujus  rei  fidem  fa- 
ciunt, documenta  nobis  fuppetunt ; unum 
tantum  exemplum,  a cel.  Wepfer  decerptum, 
narrabimus  : Pecus  cornigerum  armenta,  pra6- 
fertim  hydatidibus  cephalicis,  in  Helvetia,  in^ 
figniter  opportuna  exiftere  ; a chirurgo  fide 
digno,  fe  certiorem  fadum  efie  refert : Prima 
mali  indicia  funt,  vertigo  et  ftupor  : hoc  per- 
cepto, armentarii  animalis  occiput,  pone  cor- 
nua malleolo,  feriunt,  ut  fono  peculiari  et  in- 
folito  difcernant,  cavernulae  intus  fubfint  nec- 
ne : fi  res  ipfa  ita  fe  habere  videatur,  par- 
tem terebra  illicb  pertundunt;  fiftulaque  per 

foramen  admifsa  in  cavum,  hydatides,  fi  in  ce- 

* 

rebri  fuperficie  forte  nidilantur,  exfugunt ; et 
fic  morbo  interdum  medetur  : quod  fi  hyda- 
tides fedem  fuam  figant  in  cerebri  penetrali- 
bus, vel  adeo  profunde  ut  exfugi  nequeant, 
animal  occiditur. 

Idem  chirurgus  complura  armenta  terebra- 
tione jam  dida  faepe  fanata  fuifle,  eidem  vi- 
ro 

ro  celeb.  confirmavit.  Wepfkr  ipfe  infignem 
hydatidum  copiam  bovi,  vertigine  atque  ftu- 
pore  laboranti,  eadem  arte  exfuctam  vidifle 
fe  narrat ; hic,  perflante  vertigine,  bos  neca- 
tus eft  : compluresque  hydatides  in  cerebri 
ventriculis  compertae  funt. 

Hydatides  in  pulmone,  hydrothoracem, 
nidulantes,  pneumoniam  cundtaque  mala  qui- 
bus fpiramentum  animae  patet,  concitare 
queant ; phthifin  proclivibus  non  folum  fa- 
cere, fed  etiam  mali  curfum  feftinare,  om- 
niaque  fymptomata  graviora  reddere  pofiunt. 
Generofus,  mecum,  aegrotantis,  cui  hydatides 
pneumoniae  indicia  excitarunt,  hiftoriam  nu- 
per communicavit : aeger  magna  fpirandi  dif- 
ficultate, obtufo  lateris  dextri  dolore,  tuffique 
frequente,  laborabat ; arteriaeque  folito  fre- 
quentius micabant : Chirurgus  arceffitus,  fan- 
guinem  incisa  vena  mifit  \ aegritudine  nil  in- 
de levata,  remedium  iteravit,  at  fymptomata 


tamen 

tamen  nihil  remiferant : fic  frultratus,  inva- 
litudinem  diuturniorem  efie  quam  primo  pu- 
tarat,  et  vomicam  fubelTe  ratus,  thoracem  fo- 
lito  more  terebravit : nulla  autem  neque  vo- 
mica neque  adhaefio  inventa  eft  ; pulmona- 
rius paucis  poft  diebus  tuffi  vehementiori  cor- 
reptus, binas  ternasve  hydatides  excreavit ; 
exinde  meliufcule  indies  fe  habere  coepit,  tan- 
demque  penitus  convaluit. 

Mulieris  quae  hydatides  haud  minus  cxxxv 
fpatio  quinquemeftri  excreavit,  hiftoria  in 
Adtis  Medicis  memoriae  proditur  ; veliculae, 
quae  vermiculos  habebant,  excreatione  fem- 
per  difruptae,  ejiciebantur  : Haec  aegra  qua- 
driennium ante  hydatidum  expullionem  ae- 
grotare coepit;  primo,  animum  demifium  in- 
fignemque  difficultatem  fpiritus  querebatur : 
haec  ligna  levis  talorum  tumor,  qui  brevi 
evanuit,  excipiebat ; quarto  ab  aegritudine 
anno,  tuffi  gravi,  ingentique  fpirandi  difficul- 

tate,  fatigata  eft,  magnamque  pituitae  tenacis 
vim  fubind&  excreabat ; haec  valetudo  per- 
ftitit  ufquequo  hydatides  excreare  coeperit ; 
et  quinquemeftri  fpatio,  ingenti  numero  fupra 

V v 

memorato  fe  expedivit. 

Morgagni  literis  mandavit  exemplum  in 
quo  hydatides  pericardio  et  cordi  etiam  pen- 
dulae adhaerebant  : gravifiima  fymptomata, 
animi,  puta,  deliquia,  palpitatio  cordis,  in- 
gens praecordiorum  anxietas,  et  etiam  mors 
improvifa  et  inopinata,  originem  ex  hoc  vitio 
ducere  queant. 

Quamvis  hydatides  faspe  in  capitis  et  tho- 
racis vifcdribus  nidos  fuos  fingunt  et  con- 
ftruunt,  in  abdomine  tamen,  hepate  imprimis, 
quinquagies  frequentius  quam  alibi  corporis 
reperiuntur.  Mirum  hepatis  in  acervum  hy- 
datidum  immanem  degenerati  exemplum,  cel. 
Ruysch  literis  mandavit : Hujus  vifceris  in- 
cili 

cifi  penetralibus,  abdominisque  parietibus,  ad- 
haerentes compertae  fuerant.  Chirurgus,  ar- 
te fua  rudis,  morbum  hydrothoracem  hallu- 
cinatus,  paracentefin  commendavit.  Ruysch 
interea  accerfebatur  ; fed  ob  valetudinem 
prodire  non  potuit chirurgus  autem  haud 
diutius  moratus,  dextra  aegri  hypochondria 
pertulit : ingens  hydatidum  vis  illico,  e la- 
tere erupuit  : chirurgus  attonitus  pannicu- 
lum vulneri  adhibuit : aeger  autem  pbft  pau- 
lo mortuus  elt. 

Hydatides  diaphragmati,  lieni,  aliisque 
abdominis  vifceribus,  faepiffime  adhaerefcunt ; 
et  afcitae  anfam  non  raro  praebent. 

Le  Cat  pertinacem  inteftinorum  affe&io- 
nem  memorat,  quae  haud  ante  fanata  eft, 
quam  hydatidum  vis  dejedla  fuerat. 

In  opere  cui  titulus,  “ Y ranfadlions  for  im- 
“ proving  Medical  Knowledge,”  hominis  uri- 

nae  fuppreffione,  hydatidibus  orta,  fubito  necati, 
exemplum  memoriae  proditur  : JEgcv  quatuor 
vel  quinque  hebdomodas  dolorem,  plus  minus 
gravem,  et  urinae  difficultatem,  querebatur ; 
quae  ipfe  calculo  feu  arenae,  famulantes  vero 
vitio  cuidam  venereo,  tribuerunt : chirurgus 
qui  valetudinem  dignofcendi  atque  regendi 
causa  arceffebatur,  membrum  genitale  fcruta- 
tus,  nullo  luis  venereae  indicio  invento,  phy- 
mofin  naturalem  reperit ; interroganti  de  uri- 
nae difficultate,  ager,  fe  gravi  dolore  diu  af- 
fedtum  fuiffe,  jam  vero  urina  invite  reddita, 
meliufcule  fibi  effe  refpondet : per  hanc  inter- 
rogantiunculam  in  ledto  federe  poterat : hora 
autem  exinde  lapsa,  fe  movere  conatus,  im- 
provisa vi  lethi  raptuseft. 

Cadavere  incifo,  nihil  praeter  naturam  in  ce- 
rebro aut  thoracis  vifceribus  inventum  eft. 
Tumor  abdominis  infignis  aderat,  immani 
velicae  mole  effedus,  quae  ocio  faltem  pollices 

fppra  ofia  pubis  fundo,  tres  tantum  digitos  la- 
tos a coli  arcu  diftante,  afcendebat,  urina 
emifla  quinque  vel  fex  libras  aequabat : mag- 
nus veficae  collum  inter  et  inteftinum  redlum 
tumor,  qui  hoc  penitus  implevit ; illamque  fur- 
fum  trulit,  partem  abdominis  anticam  verfus 
inventus  eft  ; eodem  incifo,  magna  aquae  hy- 
datidumque  vis  erupuit : alii,  etiam  praeter 
hunc,  tumores,  qui  hydatides  intus  habebant, 
ad  veficae  collum  extitere. 


CURATIO. 

Ubi  morbi  cujufvis  fedes  et  figna,  quibus 
ab  aliis  affedtionibus  fecernatur,  manifefta 
funt,  medendi  confilia  fponte  quafi  indicantur. 
In  malo  autem  de  quo  agitur,  res  longe  aliter 
fe  habere  lugendum  eft ; nulla  enim  fere  indi- 
cia fiint,  quibus  hydatides  exiftere  cognofci 
poftunt.  At  nihilo  tamen  minus  medici  duas 
curandi  rationes,  artem  nimirum  chirurgi- 

cam,  et  auxilia  his  vermibus  delendis  idonea, 
ftatuunt  *.  horum  autem  remediorum,  illud 
non  folum  periculofum  verum  etiam  difficilli- 
mum eft  j huic  igitur  in  omnibus  fere  exem- 
plis quae  hydatidibus  pendere  medico  videan- 
tur, foli  forfan  fidendum  eft. 

4 ..  t .i  J » • * * t a • •■••****'  * 

Omnibus  remediis  quae  hydatides  delendi 
vi  pollent,  hydrargy rus  palmam  praecipere  vi- 
detur. Exemplum  in  opere  cui  titulus  “ Medi- 
“ cal  Tranfadions,  vol.  a.”  habemus,  quod,  a- 
liis  medicamentis  fruftra  adhibitis,  hydrargyro 
muriato  miti  fanatunTfuit.  Unguentum  au- 
tem huic  propofito,  accomodatius  mihi  videtur. 

J am  que  penfum  hoc  acadeniicum,  quamli- 
bet  mancum,  ad  umbilicum  duximus:  Quis 
eft  autem,  qui  in  tantis  tenebris  nihil  offen- 

dat  ? 


FINIS. 


